Pa voor vrou, seun (3) doodgeskiet | Nuus24
Pa voor vrou, seun (3) doodgeskiet
Man sterf in mislukte kaping buite Benoni
Man kritiek ná hy vriendin doodskiet
Johannesburg – 'n 51-jarige man van Muldersdrift in noordelike Johannesburg is die afgelope naweek ten aanskoue van sy vrou en hul driejarige seun doodgeskiet.Dit was die tweede gewelddadige aanval op die hoewe Elandsdrift in twee dae, het Beeld Maandag berig.Jacques Botha se vrou, Anél, het die paartjie se seun Saterdagmiddag na die huis gedra toe sy sien hoe drie mans haar man oorval en op hom begin skiet.Sy het probeer wegkruio met die kind, maar die misdadigers het haar gevang en geëis dat sy 'n skootrekenaar en 'n selfoon aan hulle gee.Ná die rowers gevlug het, het Anél vergeefs by die hoewe se opsigter om hulp probeer aanklop. 'n Buurman op die hoewe het Botha na die Life Fourways-hospitaal gehaas, maar hy is onderweg na die hospitaal dood.David Carter, wat in ’n ander huis op die hoewe woon, het vertel hoe vier mans ook Vrydagaand sy kamerdeur afgeskop en hom met pistole geslaan en met ’n mes gesteek het.Volgens Dawn was haar seun ná die aanval vol bloed en het daar bloed by sy mond uitgeloop.“Die chirurg het gesê dat hy baie gelukkig was omdat die mes sy sternum getref het,” het sy gesê.“’n Paar millimeter links of regs kon glo sy lewe gekos het.”Volgens Beeld se inligting het vermoedelik dieselfde rowerbende Saterdag ook ’n man wat in die pad langs die hoewe gestap het, in die been geskiet en was hulle moontlik later dieselfde aand by ’n sakerooftog in die gebied betrokke. Die polisie se nasionale misdaadintelligensie-eenheid is nou op die bende se spoor.Die Elandsdrift-hoewe is sowat 10 minute se ry van die straat waar die 13-jarige Alyssa Botha en haar 50-jarige buurman, André Jordaan, in September in twee afsonderlike voorvalle doodgeskiet is.– Volg Nuus24 op Twitter
Lees meer oor: misdaad | rooftogte | moorde VOLGENDE OP NUUS24X
Die slagoffer is seker 'n pensionaresse en nie 'n pensioenaris nie?